Diari Oficial de la Generalitat Valenciana


Sumari del DOGV 4901, del 13-12-2004 (2004/12450)

Informació pública de l'extracte de la convocatòria per a la provisió en propietat de cinc places d'oficial de la policia local, vacants en la plantilla de funcionaris de l'Ajuntament de Castelló de la Plana, pertanyents a l'escala d'administració especial, subescala serveis especials, classe policia local, enquadrades en el grup C.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4901

Data del DOGV
:   13-12-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/12577


Data del document
:   20-10-2004

Organisme emissor
:   Ajuntament de Castelló de la Plana

Tipus de document
:   Convocatòria

Descriptors 

:   * Castelló de la Plana
    * concurs administratiu
    * administració local
    * policia

Informació pública de l'extracte de la convocatòria per a la provisió en propietat de cinc places d'oficial de la policia local, vacants en la plantilla de funcionaris de l'Ajuntament de Castelló de la Plana, pertanyents a l'escala d'administració especial, subescala serveis especials, classe policia local, enquadrades en el grup C. [2004/X12277]
  
La Junta de Govern Local, en sessió ordinària duta a terme el dia 9 de juliol de 2004, va adoptar entre altres l'acord de convocar, per a proveir en propietat, cinc places d'oficial de la Policia Local.
  
Nombre de places: cinc. Quatre places per torn de promoció interna. Una plaça per torn de mobilitat.
  
Forma de selecció:
  
Per al torn de promoció interna: concurs-oposició.
  
Per al torn de mobilitat: concurs.
  
Bases: regiran les aprovades per la Junta de Govern Local el dia 9 de juliol de 2004 i publicades íntegres en el Butlletí Oficial de la Província de Castelló número 116 de data 25 de setembre de 2004.
  
Drets d'examen: 30,00 euros (compte denominació: Oposicions i concursos. Ajuntament de Castelló de la Plana, entitat Bancaixa, número 2077 0580 42 0185991264).
  
Orde d'actuació: L'orde d'actuació dels opositors s'iniciarà per aquella persona el primer cognom de la qual comence per la lletra ?B?, segons el que estableix la Resolució de la Conselleria de Justícia i Administracions Públiques, i continuarà per ordre alfabètic.
  
Participants: Els qui desitgen participar en les corresponents proves selectives hauran de sol·licitar-ho mitjançant el model general d'instància, dirigida a l'alcalde en la Secretaria d'aquest ajuntament (Registre General), i hauran d'adjuntar resguard justificatiu d'haver pagat els drets d'examen. Si el pagament es va efectuar mitjançant gir postal o telegràfic es consignarà el número de gir.
  
Per a ser admesos i prendre part en les proves selectives, a més de les seues circumstàncies personals, els sol·licitants hauran de manifestar en les instàncies que reuneixen tots i cadascun dels requisits exigits, referits sempre a la data d'expiració del termini assenyalat per a la presentació d'instàncies.
  
Termini: El termini de presentació de sol·licituds serà de vint dies naturals comptats a partir del dia següent al de la publicació d'aquest anunci en el Boletín Oficial del Estado.
  
Els successius anuncis es publicaran en el Butlletí Oficial de la Província de Castelló i al tauler d'anuncis d'aquest ajuntament, d'acord amb la legislació aplicable.